За забеспячэнне стабільнасці ў грамадстве нясуць адказнасць таксама СМІ: тэлебачанне, радыё, газеты, сеткавыя і іншыя сродкі масавай камунікацыі. Несумненна, іх роля ў фарміраванні грамадскай думкі, у інфармаванні насельніцтва вялікая. Тыя з іх, якія распальваюць страсці, сеюць варожасць у грамадстве, заклікаюць да проціпраўных дзеянняў, шкодзяць грамадству і краіне, - адзначыў Прэзідэнт. - На жаль, у гэтым годзе мы сутыкнуліся з адкрыта правакатарскай дзейнасцю прадстаўнікоў нашых апазіцыйных і шэрага замежных выданняў. У пагоні за сенсацыямі яны недакладна асвятлялі падзеі ў Беларусі, станавіліся памагатымі арганізатараў несанкцыянаваных выступленняў, імкнучыся надаць ім радыкальны, антыдзяржаўны характар. Гэта прамое парушэнне журналісцкай этыкі.